મને વ્યક્તિગત રીતે આ બાબાઓની બહુ ચિતરી છે. હું વ્યક્તિ પૂજાનો એકદમ વિરોધી છે. આવા બાબઓ પ્રત્યે એમના કરેલા કર્મો અનુસાર કદાચ મારા મનમાં સમ્માનની ભાવના તો જાગે પણ હું ક્યારેય એમને ભગવાન તરીકે કે ભગવાનના પર્યાય તરીકે ના સ્વિકારી શકું. પ્રમુખ સ્વામી હોય કે પછી મોરારી બાપૂ હોય બહુ બહુ તો મને એમના પ્રત્યે સમ્માનની ભાવના જાગે પણ હું એમના ફોટા ભગવાનની બાજુમાં મૂકીને પૂજી ના શકુ. આપણે એ સમજી લેવું જોઇએ કે માણસ એ માણસ જ છે અને એને ભગવાન બનાવવાનું રહેવા દેવુ જોઇએ.